Alexis Saelemaekers

Alexis Jesse Saelemaekers (lahir 27 Jun 1999) merupakan pemain bola sepak profesional Belgium yang beraksi di posisi pemain tengah untuk kelab Serie A, Milan dan pasukan kebangsaan Belgium. Walaupun beliau sering beraksi di posisi pemain tengah, beliau juga mampu memainkan peranan sebagai pemain pertahanan.

Kerjaya kelab 
Pada Oktober 2017, Saelemaekers telah melanjutkan kontraknya bersama Anderlecht sehingga tahun 2019. Pada 16 Februari 2018, beliau melakukan penampilan sulung rasmi bersama Anderlecht ketika menentang Sint-Truiden selepas beliau menjadi pemain gantian pada minit ke-77 permainan. 

Pada 8 Jun 2018, beliau telah memperbaharui kontraknya sehingga tahun 2022.

Pada 31 Januari 2020, Milan telah mengikat Saelemaekers secara pinjaman bersama pilihan untuk membawa masuk pemain itu secara tetap. Milan dilaporkan bersetuju untuk menandatangani Saelamaekers melalui nilai perpindahan sebanyak 3.5 juta euro bersama bonus 1 juta euro jika beliau dibawa masuk secara tetap. Beliau melakukan penampilan pertamanya selepas menjadi pemain gantian menggantikan Davide Calabria dalam aksi menentang Verona pada 2 Februari 2020.

Pada 1 Julai 2020, Saelemaekers menandatangani kontrak baru bersama kelab sehingga 30 Jun 2024. Pada 18 Julai, beliau menyumbat jaringan sulungnya untuk kelab ketika aksi menewaskan Bologna 5-1.

Kerjaya antarabangsa 
Saelemaekers melakukan penampilan sulungnya untuk pasukan kebangsaan Belgium dalam aksi persahabatan menentang Ivory Coast pada 8 Oktober 2020 yang berakhir dengan keputusan seri 1-1.

Statistik kerjaya

Kelab

Antarabangsa

Catatan

Pautan luar 
Belgium Stats di Belgian FA
Alexis Saelemaekers di TBPlayers

Kelahiran 1999
Orang hidup
Pemain bola sepak Belgium
Pemain R.S.C. Anderlecht
Pemain A.C. Milan